VLÁDA SLOVENSKEJ REPUBLIKY

Návrh
Uznesenie vlády Slovenskej republiky
číslo
zo dňa................

k návrhu na uzavretie Zmluvy medzi Slovenskou republikou a Spojenými štátmi americkými o zintenzívnení spolupráce pri predchádzaní a boji proti trestnej činnosti 
Číslo materiálu: | /2008
Predkladateľ: | podpredseda vlády a minister vnútra

Vláda

A.	s ú h l a s í
	
A.1.	s uzavretím Zmluvy medzi Slovenskou republikou a Spojenými štátmi americkými o zintenzívnení spolupráce pri predchádzaní a boji proti trestnej činnosti (ďalej len „zmluva”),
	
A.2.	s tým, že jej zmluva nebude po podpise znovu predložená, 

B.      o d p o r ú č a

prezidentovi Slovenskej republiky 

B.1.	poveriť predsedu vlády alebo ministra zahraničných vecí a ako alternátov  
splnomocniť podpredsedu vlády a ministra vnútra alebo mimoriadneho a splnomocneného veľvyslanca Slovenskej republiky v Spojených štátoch amerických na podpis zmluvy s výhradou ratifikácie,

B.2.	ratifikovať podpísanú zmluvu po vyslovení súhlasu Národnej rady Slovenskej republiky,

Národnej rade Slovenskej republiky

B.3.	vysloviť súhlas so zmluvou a rozhodnúť o tom, že ide o zmluvu podľa článku 7 ods. 5 Ústavy Slovenskej republiky, ktorá má prednosť pred zákonmi,

VLÁDA SLOVENSKEJ REPUBLIKY

C.      p o v e r u j e
         
           predsedu vlády

C.1. predložiť zmluvu po jej podpise Národnej rade Slovenskej republiky na  vyslovenie súhlasu a na rozhodnutie, že ide o zmluvu podľa článku 7 ods. 5 Ústavy Slovenskej republiky, ktorá má prednosť pred zákonmi,

podpredsedu vlády a ministra vnútra

C.2.  odôvodniť návrh na uzavretie zmluvy v Národnej rade Slovenskej republiky,   

D.	     u k l a d á
                 
podpredsedovi vlády a ministrovi vnútra

D.1. požiadať ministra zahraničných vecí, aby zabezpečil opatrenia súvisiace s nadobudnutím platnosti zmluvy,

D.2. požiadať ministra zahraničných vecí, aby zabezpečil vyhlásenie zmluvy v  Zbierke  zákonov  Slovenskej  republiky.

Vykonajú:	predseda vlády
                  	podpredseda vlády a minister vnútra
                  	minister zahraničných vecí
	
Na vedomie:  prezident Slovenskej republiky
                       predseda Národnej rady Slovenskej republiky